Publication: Magyar Közlöny
Issue: MK-2009-75 (Year: 2009, Number: 75)
Era: 2004-2010
Section: 
Paragraph Index: 37

4. cikk A kötött segélyhitelkeret felhasználása A kötött segélyhitelkeret olyan projektek megvalósításához vehetõ igénybe, amelyek ellen az OECD Megállapodás jóváhagyási rendje szerinti eljárás során az OECD Megállapodás aláírói nem emeltek kifogást, illetve amelyeket a konzultációs eljárás során elfogadtak. A Szerzõdõ Felek megállapodnak abban, hogy a Laoszi Népi Demokratikus Köztársaság Kormánya a segélyhitelkeretet ezen Megállapodás elválaszthatatlan részét képezõ Mellékletben szereplõ projektek megvalósítására fordítja. A kiválasztott projekteket Magyarországon bejegyzett gazdálkodó szervezetek magyar exporttal valósítják meg. A segélyhitelkeretbõl megvalósuló finanszírozás idegen tartalomra akkor terjedhet ki, ha a Magyarországon bejegyzett gazdálkodó szervezetek által a Laoszi Népi Demokratikus Köztársaság területén teljesített export legalább 50%-ban magyar származásúnak minõsül. A Mellékletben meghatározott prioritást élvezõ projektek megvalósításáról a Laoszi Népi Demokratikus Köztársaság Kormánya vagy az általa kijelölt szerv a jogszabályok szerint eljárva, a hivatalos fejlesztési támogatásokra vonatkozó szabályoknak megfelelõen dönt, az „ODA Közbeszerzési Gyakorlattal” összhangban, és errõl tájékoztatja a Magyar Köztársaság Nemzeti Fejlesztési és Gazdasági Minisztériumát.

Source: https://magyarkozlony.hu/hivatalos-lapok/b11ba5ec42ab6233fe587aa78bd07c3ce95606eb/dokumentumok/5d904283faa47f1bd28ea4d7f0273fe6fd23d092/letoltes